ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

 Број: 105-Е.03.01-312055/7-2017 од 31.07.2017. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0628/2017 (1123/2017), за набавку услуга – Чишћење погона допреме угља ручно и механизацијом ТЕНТ А, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења и измене конкурсне документације:

**ПИТАЊЕ 1**: Да ли се прихвата референца на пословима машинског и ручног чишћења главних погонских објеката ТЕНТ-а, с обзиром да су послови скоро идентични, али се изводе на различитим локацијама у оквиру истог постројења? Наиме, код јавне набавке бр. 100156/2015 са истим предметом ’’Чишћење погона допреме угља ручно и механизацијом’’, пословна референца на пословима машинског и ручног чишћења ГПО ТЕНТ-а је била прихватљива за Наручиоца.

**ОДГОВОР 1:** Чишћење допреме угља обављају запослени који су стручно оспособљени за тај рад и упознати са „Упутством за чишчење допреме угља ТЕНТ-А на безбедан начин“. Ово Упутство је базирано на Законској регулативи. Између осталог: -Закон о БЗР  - Закон о раду  -Закон о рударству - Правилник о техничким нормативима за површинску експлоатацију лежишта минералних сировина   -Правилник о општим мерама заштите на раду од опасног додира ел.струје у објектима намењеним за рад, радним просторијама и на радилиштима  - Правилник о заштити на раду при утовару терета у моторна возила и истовару терета из таквих возила... итд

Поред тога запослени чисте и кабловске регале од угљене прашине која се нагомилава на њима.

Актом о процени ризика понуђача радна места на пословима чишћења допреме угља морају бити радна места са повећаним ризиком.

Један од услова за чишћење делова постројења допреме угља је да понуђач мора поседовати комплете за рад на висини и запослене који су практично и теоријски обучени за рад са поменутим комплетима, издатим од овлашћене институције.

Допрему угља чини систем транспортера са гуменом траком, роторни багер и уређај за одлагање угља, за разлику од Главних погонских објеката.

Из свега наведеног види се да послови чишћења погона допреме угља ручно и механизацијом и послови ручног и машинског чишћења ГПО-а ТЕНТ-а нису скоро идентични и не може се прихватити референца са послова чишћења главних погонских објеката ТЕНТ-а за послове чишћења допреме угља.